ישראל במשחקים הפאראלימפיים

**ישראל** משתתפת ב**[[המשחקים הפאראלימפיים|משחקי הקיץ הפאראלימפיים]]** מראשיתם ב, והשתתפה לראשונה במשחקי החורף ב. ישראל אף אירחה את המשחקים הפאראלימפיים תל אביב (1968).

ספורטאי המשלחת זכו במדליות בכל משחקי הקיץ בהם ישראל השתתפה. ישראל זכתה ב-397 מדליות, מהן 133 מדליות זהב, 127 מדליות כסף ו-137 מדליות ארד. היא מדורגת במקום ה-15 הכללי בטבלת מדליות הקיץ בכל הזמנים. פעמיים (ב-1968 וב-1976) סיימה ישראל במקום השלישי בטבלת המדליות עם זכיות ביותר מ-60 מדליות. את הדירוג הנמוך ביותר בטבלת המדליות קיבלה ישראל ב לאחר שמוקמה במקום ה-74 עם זכייה בשלוש מדליות ארד בלבד. זכייה של נציגי ישראל במדליות ארד וכסף וללא זכייה במדליות זהב נרשמה ארבע פעמים, בשנים 1960, 1996, 2008 ו-2016.

מדליות הזהב הראשונות של ספורטאים ישראלים היו ב בארבעה ענפי ספורט שונים: אתלטיקה, הרמת משקולות, טניס שולחן ושחייה. נציגי ישראל הראשונים לזכות במדליות זהב היו הספורטאים יעקב בן-אריה, שלום דלוגץ', ברוך חגאי, בתיה משעני וצפורה רוזנבאום.

צפורה רוזנבאום היא הספורטאית המעוטרת ביותר מישראל במשחקים הפאראלימפיים. היא זכתה ב-31 מדליות, מהן 15 זהב, 9 כסף ו-7 ארד; היא מדורגת במקום רביעי בעולם בכל הזמנים בצבירת המדליות בסך הכל ובמקום 12 בעולם בכל הזמנים בצבירת מדליות הזהב. השחיין אורי ברגמן הוא הספורטאי השני המעוטר ביותר מישראל בספורט הנכים. הוא מדורג במקום 28 בעולם בכל הזמנים לפי כמות מדליות הזהב שהשיג; זכה ב-15 מדליות, מהן 12 זהב. יוסף ונגר זכה ב-19 מדליות, מהן 10 זהב, הוא מדורג במקום 22 בעולם בכל הזמנים לפי כמות המדליות שצבר.

## השתתפות במשחקים הפאראלימפיים
### רומא 1960

ב ישראל התחרתה בארבעה ענפים: אתלטיקה, טניס שולחן, כדורסל ושחייה. בסיום המשחקים ישראל דורגה במקום ה-16 עם 5 מדליות בסך הכל, מהן 2 מדליות כסף ו-3 מדליות ארד. הספורטאית הבולטת של המשלחת הישראלית הייתה מתי אנג'ל שזכתה בשתי מדליות הכסף. ישראל גלובוס והדוויג לנג זכו במדליות ארד בשחייה ונבחרת ישראל בכדורסל גברים זכתה במדליית ארד אחרי ארצות הברית (זהב) ובריטניה (כסף).

### טוקיו 1964

ב ישראל התחרתה בחמישה ענפים: אתלטיקה, הרמת משקולות, טניס שולחן, כדורסל ושחייה. בסיום המשחקים ישראל דורגה במקום שביעי עם 23 מדליות בסך הכל מהן 7 מדליות זהב, 3 מדליות כסף ו-13 מדליות ארד. משחקים אלה היו הראשונים בהם זכתה ישראל במדליות זהב, בארבעה ענפים על ידי חמישה ספורטאים: יעקב בן-אריה, שלום דלוגץ', ברוך חגאי, בתיה משעני וצפורה רוזנבאום. הספורטאים הבולטים במשלחת היו משעני שזכתה ב-5 מדליות ומהן 2 זהב, חגאי שזכה ב-4 מדליות ומהן 2 זהב ורוזנבאום שזכתה ב-6 מדליות מהן 1 זהב.

### תל אביב 1968

[שמאל|ממוזער|200px|הענקת [מדליית זהב לספורטאית הישראלית אורה גולדשטיין.]]
ישראל ארחה את המשחקים הפאראלימפיים תל אביב (1968), שהתקיימו למעשה במרכז הספורט לנכים ברמת גן. ספורטאים ישראלים התחרו בשישה ענפי ספורט: אתלטיקה, חץ וקשת, טניס שולחן, כדורסל, סיף ושחייה. במשחקים אלה דורגה ישראל במקום השלישי עם 62 מדליות בסך הכל, מהן 18 מדליות זהב, 21 מדליות כסף ו-23 מדליות ארד. נבחרות ישראל בכדורסל כיסאות גלגלים לגברים ולנשים זכו שתיהן במדליות זהב.

### היידלברג 1972

ב התחרתה ישראל בשבעה ענפים: אתלטיקה, הרמת משקולות, חץ וקשת, טניס שולחן, כדורסל, סיף ושחייה. בסיום המשחקים ישראל דורגה במקום שמיני עם 28 מדליות בסך הכל, מהן 9 מדליות זהב, 10 מדליות כסף ו-9 מדליות ארד.

### טורונטו 1976

[שמאל|ממוזער|200px|מעמד קבלת מדליית זהב, [ישראל במשחקים הפאראלימפיים טורונטו (1976)|המשחקים הפאראלימפיים טורונטו 1976]]
ב התחרתה ישראל בתשעה ענפי ספורט: אתלטיקה, הרמת משקולות, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל פעם נוספת במקום השלישי עם 69 מדליות בסך הכל, מהן 40 מדליות זהב, 13 מדליות כסף ו-16 מדליות ארד. הספורטאים הבולטים מישראל היו השחיינים יוסף ונגר (7 מדליות, מהן 6 זהב), אורי ברגמן (6 מדליות זהב) ומשה לוי (7 מדליות מהן 4 זהב). נבחרת הנשים בכדורסל כיסאות גלגלים ונבחרת הכדורעף לגברים זכו שתיהן במדליות זהב.

### ארנהם 1980

ב התחרתה ישראל בתשעה ענפי ספורט: אתלטיקה, הרמת משקולות, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל במקום 12 עם 46 מדליות בסך הכל, מהן 13 מדליות זהב 18 מדליות כסף ו-15 מדליות ארד. הספורטאים הבולטים של המשלחת הישראלית היו אורי ברגמן (4 מדליות זהב) ורון בולוטין (4 מדליות, מהן 2 זהב). נבחרת הגברים בכדורסל כיסאות גלגלים ונבחרת הכדורעף לגברים זכו שתיהן במדליות זהב.

### ניו יורק / סטוק מנדוויל 1984

ב התחרתה ישראל בשמונה ענפי ספורט: אתלטיקה, הרמת משקולות, טניס שולחן, כדורסל, כדורעף, סיף, קליעה ושחייה. בסיום המשחקים דורגה ישראל במקום 19 עם 44 מדליות בסך הכל, מהן 11 מדליות זהב, 21 מדליות כסף ו-12 מדליות ארד. בין הספורטאים הבולטים היו נחמן וולף וציפי רובין שהתחרו באתלטיקה. נבחרת הכדורעף לגברים זכתה במדליית זהב.

### סיאול 1988

ב התחרתה ישראל בעשרה ענפי ספורט: אתלטיקה, הרמת משקולות, טניס, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל במקום 18 עם 45 מדליות בסך הכל, מהן 15 מדליות זהב, 14 מדליות כסף ו-16 מדליות ארד. הספורטאים הבולטים היו השחיינים שלמה פינטו (5 מדליות מהן 3 זהב), יזהר כהן (4 מדליות, מהן 3 זהב) וחנוך בודין (5 מדליות, מהן 2 זהב).

### ברצלונה 1992

ב התחרתה ישראל בעשרה ענפי ספורט: אתלטיקה, הרמת משקולות, חץ וקשת, טניס, טניס שולחן, כדורסל, כדורעף, כדורשער, קליעה ושחייה. בסיום המשחקים דורגה ישראל במקום 34 עם 11 מדליות בסך הכל, מהן 2 מדליות זהב, 3 מדליות כסף ו-5 מדליות ארד. הזוכים במדליות זהב היו עמוס גינוסר בהרמת משקולות וזאב גליקמן בטניס שולחן.

### אטלנטה 1996

ב התחרתה ישראל בתשעה ענפי ספורט: אתלטיקה, הרמת משקולות, טניס, טניס שולחן, כדורת דשא, כדורעף, קליעה, רכיבה על סוסים ושחייה. בסיום המשחקים דורגה ישראל במקום 52 עם 9 מדליות בסך הכל, מהן 4 מדליות כסף ו-5 מדליות ארד. הקלע דורון שזירי זכה בשתי מדליות כסף והשחיין זיו בטר זכה ב-3 מדליות ארד.

### סידני 2000

ב התחרתה ישראל בעשרה ענפי ספורט: אתלטיקה, הרמת משקולות, טניס, טניס שולחן, כדורעף, סיף, קליעה, רכיבה על סוסים, שחייה ושיט. בסיום המשחקים דורגה ישראל במקום 37 עם 6 מדליות בסך הכל, מהן 3 מדליות זהב, 2 מדליות כסף, ומדליית ארד אחת. הספורטאית המצטיינת של המשלחת הישראלית הייתה השחיינית קרן לייבוביץ' שזכתה בכל שלוש מדליות הזהב.

### אתונה 2004
שמאל|ממוזער|200px|קבלת הפנים עבור המשלחת הישראלית שחזרה מהמשחקים הפאראלימפיים באתונה, בבית הנשיא בירושלים, 5 בספטמבר 2004

ב התחרתה ישראל בתשעה ענפי ספורט: אופני יד, אתלטיקה, חץ וקשת, טניס, טניס שולחן, קליעה, רכיבה על סוסים, שחייה ושיט. בסיום המשחקים דורגה ישראל במקום 32 עם 14 מדליות בסך הכל, מהן 4 מדליות זהב, 4 מדליות כסף ו-5 מדליות ארד. הספורטאי המצטיין של המשלחת הישראלית היה השחיין יצחק ממיסטבאלוב שזכה ב-3 מדליות, מהן 2 זהב תוך כדי קביעת שני שיאי עולם חדשים. קרן לייבוביץ' זכתה ב-4 מדליות מהן אחת זהב. מדליית זהב רביעית הושגה על ידי השייטים ארנון אפרתי, בני וקסלר ודרור כהן.

### בייג'ינג 2008

ב התחרתה ישראל ב-11 ענפי ספורט: אופני יד, אתלטיקה, חץ וקשת, חתירה, טניס, טניס שולחן, כדורסל, קליעה, רכיבה על סוסים, שחייה ושיט. בסיום המשחקים דורגה ישראל במקום 53 עם 6 מדליות בסך הכל, מהן 5 מדליות כסף ו-1 ארד. השחיינית ענבל פיזרו הייתה לספורטאית המצטיינת של המשלחת לאחר שזכתה ב-3 מדליות כסף.

### לונדון 2012

ב התחרתה ישראל בתשעה ענפי ספורט: אופני יד, אתלטיקה, חתירה, טניס, טניס שולחן, קליעה, רכיבה על סוסים, שחייה ושיט. בסיום המשחקים דורגה ישראל במקום 45 לאחר שזכתה ב-8 מדליות בסך הכל, מהן מדליית זהב אחת, שתי מדליות כסף ו-5 מדליות ארד. הטניסאי נועם גרשוני זכה בשתי מדליות (זהב וארד) והשחיינית ענבל פיזרו זכתה בשלוש מדליות ארד.

### ריו דה ז'ניירו 2016

ב התחרתה ישראל ב-11 ענפי ספורט: אופני יד, אתלטיקה, בוצ'ה, חתירה, טניס, טניס שולחן, כדורשער, קיאקים, קליעה, שחייה ושיט. בסיום המשחקים דורגה ישראל במקום 74 לאחר שזכתה בשלוש מדליות ארד. משחקים אלו היו המשחקים דלי ההישגים של נבחרת ישראלית והדירוג הנמוך ביותר של משלחת ישראלית מאז ייסוד המשחקים הפאראלימפיים בשנת 1960. במדליות הארד זכו החותרת מורן סמואל במקצה ל-1000 מטר בתוצאה של 5:17:46 דקות, הקלע דורון שזירי במקצה הירי שלושה מצבים ממרחק 50 מטרים בתוצאה של 437.5 נקודות והשחיינית ענבל פיזרו במשחה ל-200 מטר מעורב אישי בתוצאה של 3:38:20 דקות.

### טוקיו 2020

ב התחרתה ישראל ב-11 ענפי ספורט: אתלטיקה, בדמינטון, בוצ'ה, הרמת כוח, חתירה, טניס, טניס שולחן, כדורשער, קיאקים, קליעה ושחייה. בסיום המשחקים דורגה ישראל במקום 22 לאחר שזכתה ב-9 מדליות: 6 מדליות זהב, 2 מדליות כסף ומדליית ארד אחת. השחיינים איאד שלבי, מארק מליאר ועמי דדאון זכו ב-2 מדליות זהב כל אחד בנפרד, נוסף למדליה שלישית מכסף לדדאון ומדליה שלישית מארד למליאר. החותרת מורן סמואל זכתה גם היא במדליית כסף.

### בייג'ינג 2022

ישראל השתתפה בפעם הראשונה במשחקי החורף הפאראלימפיים. הנציגה הישראלית היחידה הייתה שיינא וספי, בת 19 מיסוד המעלה, שהתחרתה בענף הסקי האלפיני. וספי נועדה להתחרות בשתי תחרויות: סלאלום וסלאלום ענק. אך פרשה מתחרות הסלאלום בעקבות שינוי מועד התחרות ליום שבת במקום יום ראשון לאור תנאי מזג האוויר הצפויים, דבר שנגד את שמירת השבת של וספי.

### פריז 2024

ב התחרתה ישראל ב-10 ענפי ספורט: אופני יד, בדמינטון, בוצ'ה, חתירה, טאקוונדו, טניס, כדורשער, קיאקים, קליעה ושחייה. בסיום המשחקים דורגה ישראל במקום 29 לאחר שזכתה ב-10 מדליות: 4 מדליות זהב, 2 מדליות כסף ו-4 מדליות ארד. השחיינן עמי דדאון זכה בארבע מדליות וישראל זכתה לראשונה במדליות בשני ענפים: אסף יסעור במדליית זהב בטאקוונדו ונבחרת ישראל בכדורשער נשים במדליית כסף.

## משלחות פאראלימפיות
משלחות ישראל היו שנים רבות מיוצגות על ידי ספורטאי ארגון נכי צה"ל וספורטאי איל"ן. בהמשך השתלבו ספורטאים מארגונים אחרים כמו בית חינוך עיוורים או ממרכזי וארגוני ספורט שממוקדים בענפים מסוימים כמו עמותת אתגרים ומרכז דניאל עמיחי ללימודי חתירה וימאות.

### הרכבי המשלחות
יותר מ-300 ספורטאים נכללו במשלחות הפאראלימפיות של ישראל. רישומי הספורטאים בארכיון המשחקים הרשמי נעשה באופן חלקי ופירוט הרכבים של נבחרות ידוע בחלקם באופן חסר.

### רשימת נושאי הדגל

* 1968: יוסף לוטנברג
* 1988: צבי קרש
* 2000: צבי קרש
* 2004: חנוך בודין
* 2008: יזהר כהן
* 2012: דורון שזירי
* 2016: שרגא ויינברג
* 2020: מורן סמואל ונדב לוי
* 2024: ליהיא בן-דוד ואדם ברדיצ'בסקי

### ספורטאים בני אותה משפחה
* בני זוג: ישראל אבן-זהב ונאורה אבן-זהב, ששון אהרוני ותקווה אהרוני, אורה אנלין וחיים אנלין, הגר זהבי ומשה זהבי, מרדכי חודרלנד ושרון חודרלנד, נורית יעקב וציון יעקב, חמדה לוי ומשה לוי, מלכה פוטשניק וצבי פוטשניק, חיים פליטר וכוכבה פליטר, בלה צור ועופר צור, איגור קוגן ומרי קוגן, אריה רובין וציפי רובין.
* אחים: אבי ויינברג (טניס, 1992) ושרגא ויינברג (טניס, 2020-2004), אריאל מליאר (שחייה, 2024-2020) ומארק מליאר (שחייה, 2024-2020)

## הישגים ומדליות
### מדליות לפי משחקים

### מדליות לפי ענף

### הישגי שיא לפי ענף

### מדליות בספורט קבוצתי

### מדליסטים פאראלימפיים ישראלים

## ראו גם
* ספורט בישראל
* ספורט נכים בישראל
* ישראל במשחקים האולימפיים
* ישראל במשחקים האולימפיים לנוער
* המשחקים הפאראלימפיים

## קישורים חיצוניים

* 

## הערות שוליים

*
קטגוריה:מדינות במשחקים הפאראלימפיים